સ્ટર્નના કહેવા મુજબ, માઇનસ ૩૦ ડીગ્રી સેલ્સિયસ (માઇનસ ૨૨ ડીગ્રી ફેરનહાઇટ)ની એ ભયાનક ઠંડી સવાર હતી. જો કે બાઇબર્સ્ટેઇન બહુ જ ચોકસાઈ સાથે કહે છે કે ઉષ્ણતામાન એ દિવસે માઈનસ ૨૦ ડીગ્રી (માઇનસ ૪ ફેરનહાઇટ) હતું. પોલદેક ફેફરબર્ગને તેની પથારીમાંથી ઊઠાડીને બોલાવવામાં આવ્યો હતો. બરફને કારણે લોખંડની જેમ જામી ગયેલા ગાડીના ડબ્બાના દરવાજાને તોડી નાખવા માટે પોતાના વેલ્ડિંગના સાધનો લઈને એ બરફથી લદાયેલા પાટા સુધી પહોંચી ગયો. અંદરથી આવતા અપાર્થિવ અવાજો તેણે પણ સાંભળ્યા હતા!